Edvin Østergaard

Edvin Østergaard (født 1959) er en norsk komponist innen klassisk- og samtidsmusikk.

Blant komposisjonene hans finnes instrumentalmusikk, musikk for kor og vokalensembler og musikk for teater. Han ble nominert til Edvard-prisen i 2001 i klassen samtidsmusikk, liten besetning for Ritus II og i 2004 i klassen vokalmusikk for  «Uncarved Block». For korverket «The Two Moons» vant han juryens pris i en konkurranse arrangert av The Netherlands Radio Choir i 2007.

I 2010 ga han ut albumet Die 7. Himmelsrichtung. Albumet inneholder musikk han komponerte i perioden 1999 til 2006 og blir fremført av sopranen Siri Torjesen, bratsjist Morten Carlsen og cellist Hans Josef Groh. For albumet vant han Spellemannprisen 2010 i klassen samtidsmusikk. I 2019 ble hans verk Ørenslyd: Ritus V for tre vokalister og kontrabass urframført på Tieranatomisches Theater ved Humboldt-universitetet i Berlin. For verket ble han tildelt prisen årets verk fra Norsk Komponistforening i 2022. Verket ble utgitt på albumet Ørenslyd i 2023, en utgivelse Østergaard ble nominert til Spellemannprisen 2023 i klassen TONOs komponistpris.

Østergaard er ansatt som professor i fagdidaktikk innen området "Kunst og vitenskap i læring" ved Norges miljø- og biovitenskapelige universitet (NMBU) og har utgitt en rekke forskningspublikasjoner (se under). I 2020 ble Østergaard utnevnt til Merittert underviser ved NMBU.

 Referanser 

 Eksterne lenker 
 Biografi hos mic.no

 Hjemmeside Edvin Østergaard NMBU

Kategori:Norske komponister
Kategori:Vinnere av Spellemannprisen
Kategori:Fødsler i 1959